Udkast til afgørelse truffet af det blandede EØS-udvalg om ændring af bilag I (dyre- og plantesundhed) til EØS-aftalen - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Integreringen af reglerne for dyre- og plantesundhed i EØS-aftalen giver anledning til en tung administrativ byrde og udgør en risiko for, at anvendelsen forsinkes i EØS-EFTA-staterne.

2. Der findes ingen grænsekontrol for varer, der er omfattet af EØS-aftalen. Det er nødvendigt, at EØS-EFTA-staterne anvender de samme regler som Fællesskabet, herunder hastende foranstaltninger som beskyttelsesforanstaltninger.

3. Vedlagte forslag til afgørelse truffet af Det Blandede EØS-udvalg fastlægger procedurer, der gør EØS-EFTA-staterne i stand til hurtigt at træffe foranstaltninger, som Kommissionen beslutter, og som giver Kommissionen til opgaver at kontrollere deres korrekte anvendelse.

4. Det Blandede EØS-udvalg bør derfor vedtage vedlagte afgørelse til ændring af bilag I til EØS-aftalen.

5. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet Fællesskabets holdning til sådanne afgørelser.

6. Rådet anmodes derfor om at godkende vedlagte udkast til afgørelse med henblik på vedtagelse i Det Blandede EØS-udvalg.

Udkast til afgørelse truffet af det blandede EØS-udvalg om ændring af bilag I (dyre- og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse nr. ... truffet af Det Blandede EØS-udvalg den ... [1].

[1] EFT L ...

(2) Der gælder nye procedurer for grænsekontrolsteder og retsakter om indførsel fra tredjelande, som anført i indledningen til kapitel I i bilag I til aftalen.

(3) Disse nye procedurer indebærer, at der udarbejdes en ny liste over grænsekontrolsteder i Island og Norge under punkt 39 i del 1.2 i kapitel I i bilag I til aftalen.

(4) Denne afgørelse finder ikke anvendelse på Liechtenstein -

TRUFFET FØLGENDE AFGØRELSE:

Artikel 1

I indledningen til kapitel I i bilag I til aftalen ændres punkt 3 således:

1. Punkterne c) og d) udgår.

2. Punkt e) bliver c).

3. I det nye punkt c) erstattes litra a), b), c) og d) af litra a) og b).

Artikel 2

Teksten til punkt 4 B i indledningen til kapitel I i bilag I til aftalen erstattes af følgende:

'Kontrol af grænsekontrolsteder

1) Kontrol af grænsekontrolsteder skal ske i snævert samarbejde mellem EF-Kommissionen og EFTA-Tilsynsmyndigheden.

2) EFTA-Tilsynsmyndigheden skal have ret til at deltage i kontrolbesøg fra Kommissionens tjenestegrene i EF-medlemsstaterne vedrørende den i stk. 5, litra c), første tankestreg, nævnte afgørelse.

3) EF-Kommissionen og EFTA-Tilsynsmyndigheden skal sammen organisere kontrolbesøg med henblik på udarbejdelse af en fælles anbefaling vedrørende den beslutning, der henvises til stk. 5, litra b), anden tankestreg. Eventuelle spørgsmål i denne forbindelse kan forelægges Det Blandede EØS-udvalg.'

Artikel 3

Følgende stykke indsættes efter punkt 4 i indledningen til kapitel I i bilag I til aftalen:

'5. Liste over grænsekontrolsteder

(a) Listen over grænsekontrolsteder er anført under punkt 39 i del 1.2 i kapitel I i bilag I.

(b) Vedrørende ændringer til denne liste:

- anvender EFTA-staterne Fællesskabets afgørelser om udarbejdelse af listen over grænsekontrolsteder for EF-medlemsstaterne;

- anvender EF-medlemsstaterne EFTA-Tilsynsmyndighedens afgørelser om udarbejdelse af listen over grænsekontrolsteder for EFTA-staterne. Ved eventuelle tilføjelser til denne liste finder punkt 4B, stk. 3, anvendelse.

(c) Såfremt der opstår vanskeligheder i forbindelse med anvendelsen af proceduren i litra b), vil disse blive forelagt Det Blandede EØS-udvalg.'

Artikel 4

Punkt 5 i indledningen til kapitel I i bilag I til aftalen ændres til punkt 6.

Artikel 5

Det nuværende punkt 6 i indledningen til kapitel I i bilag I til aftalen erstattes af følgende:

'7. Import fra tredjelande - Gennemførelsesbestemmelser og liste over virksomheder

(a) EFTA-staterne skal samtidig med EF-medlemsstaterne vedtage foranstaltninger i overensstemmelse med de foranstaltninger som vedtages af Fællesskabets medlemsstater i henhold til relevante fællesskabsretsakter vedrørende gennemførelsesbestemmelser og lister over virksomheder vedrørende import fra tredjelande.

(b) Såfremt der opstår vanskeligheder i forbindelse med anvendelsen af en fællesskabsretsakt, skal den pågældende EFTA-stat straks underrette Det Blandede EØS-udvalg.

(c) Bestemmelserne i dette punkt gælder for Island for de spørgsmål, som er omfattet af de i stk. 2 nævnte retsakter.

(d) Det Blandede EØS-udvalg kan tage Fællesskabets afgørelser ad notam.

(e) Den i litra a) nævnte forpligtelse gælder for alle relevante retsakter, der på et givet tidspunkt var i kraft, uanset datoen for deres vedtagelse.'

Artikel 6

Følgende stykke indsættes efter et nyt stk. 7 i indledningen til kapitel I i bilag I til aftalen:

'8. Import fra tredjelande - Sikkerheds- og beskyttelsesforanstaltninger

(a) EFTA-staterne skal samtidig med EF-medlemsstaterne vedtage foranstaltninger i overensstemmelse med de foranstaltninger som vedtages af Fællesskabets medlemsstater i henhold til relevante fællesskabsretsakter vedrørende sikkerheds- og beskyttelsesforanstaltninger for import fra tredjelande.

(b) Såfremt der opstår vanskeligheder i forbindelse med anvendelsen af en fællesskabsretsakt, skal den pågældende EFTA-stat straks underrette Det Blandede EØS-udvalg.

(c) Anvendelsen af dette punkt berører ikke en EFTA-stats mulighed for at træffe ensidige beskyttelsesforanstaltninger i afventning af vedtagelsen af de under (a) nævnte beslutninger.

(d) Bestemmelserne i dette punkt gælder for Island for de spørgsmål, som er omfattet af de i stk. 2 nævnte retsakter.

(e) Det Blandede EØS-udvalg kan tage Fællesskabets afgørelser ad notam.'

Artikel 7

De nuværende punkter 7, 8, 9 og 10 i indledningen til kapitel I i bilag I til aftalen ændres til henholdsvis punkt 9, 10, 11 og 12.

Artikel 8

I punkt 4 (Rådets direktiv 97/78/EF) i del 1.1 i kapitel I i bilag I til aftalen erstattes udtrykket 'punkt 3 i indledningen' i tilpasning a) med 'punkt 8 i indledningen'.

Artikel 9

I punkt 5 (Rådets direktiv 91/496/EØF) i del 1.1 i kapitel I i bilag I til aftalen erstattes udtrykket 'punkt 3 i indledningen' med 'punkt 8 i indledningen'.

Artikel 10

Vedtagelsen af punkt 39 (Kommissionens beslutning 97/778/EF) i del 1.2 i kapitel I i bilag I til aftalen erstattes af bilaget til denne afgørelse.

Artikel 11

Del 8.2 og 8.3 i kapitel I i bilag I til aftalen udgår.

Artikel 12

Denne afgørelse træder i kraft den ..., forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk.1 [2].

[2] [Forfatningsmæssige krav angivet.][Ingen foratningsmæssige krav angivet.]

Artikel 13

Denne afgørelse offentliggøres i De Europæiske Fællesskabers Tidendes EØS-afdeling og EØS-tillæg.

Udfærdiget i Bruxelles, den .

På Det Blandede EØS-udvalgs vegne

Formand

Sekretærer for Det Blandede EØS-udvalg

BILAG

'I bilaget tilføjes følgende:

Liste over grænsekontrolsteder

Land: Island

>TABELPOSITION>

Land: Norge

>TABELPOSITION>

1= Navn

2= Animo-kode

3= Type

A= Lufthavn

F= Jernbane

P= Havn

R= Veje

4= Produkter

HC= Alle produkter til konsum

NHC= Andre produkter

-NT= Ingen temperaturkrav

-T= Frosne/kølede produkter

5= Levende dyr (se Kommissionens beslutning 94/957/EF af 28. december 1994)

U= Hovdyr: kvæg, svin, får, geder, vildt og tamheste

E= Registrerede enhovede dyr som defineret i Rådets direktiv 90/426/EØF

O= Andre dyr

4-5= Særlige bemærkninger

(1)= Kontrol i overensstemmelse med kravene i Kommissionens beslutning 93/352/EØF truffet på grundlag af artikel

18, stk. 4, i Rådets direktiv 90/675/EØF

(2)= Kun emballerede produkter

(3)= Kun fiskeriprodukter

(4)= Kun animalsk protein

(5)= Kun uld, huder og skind

(6)= Kun halm og hø

(7)= Kun fiskeriprodukter fra Island og Norge

(8)= Kun sæd og embryoer

(9)= Kun uld

(10)= Islandske ponyer (kun fra april til oktober)

(11)= Kun svin fra Cypern

(12)= Kun fra Malta

(13)= Kun enhovede dyr

(14)= Kun tropiske fisk

(15)= Kun katte, hunde, egentlige gnavere, lagomorfer, levende fisk, krybdyr og andre fugle end strudsfugle

(16)= Kun zoologiske dyr

(17)= Kun bulkfoder

(18)= Kun fra Ungarn

(19)= Akvakulturdyr

(20)= Kun fiskemel'